Procesverbal

24.08.2022

13:19PM

Dëgjimi publik për Shëndetësinë

Dëgjimin publik për Shëndetësinë e hapi Kryesuesi i Kuvendit, i falënderon për përgjigjen në ftesë, shoh një interesim të veçantë të stafit dhe profesionistëve shëndetësor për dëgjimin e buxhetit të Komunës për investime kapitale, subvencione, dëshirojmë të i dëgjojmë kërkesat e juaja. Me mua të pranishëm janë drejtori i DBF z. Riad Rashiti, drejtoresha e Shëndetësisë znj.Aurora Osmani, drejtori i Bujqësisë z. Bajram Isufi dhe drejtoresha e QKMF-së.

Kryesuesi i Kuvendit z. Arjanit Sadiku, fjalën ia kalon drejtorit z. Riad Rashitit.

DBF drejtor z. Riad Rashiti, përshëndetje për te gjithë drejtor/esha, zyrtar, punonjës shëndetësor doktorë, para jush do ta shpalosi kornizën buxhetore për vitin 2023, mundësitë e komunës që ka për shëndetësinë, ju të nderuar personel shëndetësorë keni kaluar në një periudhë shumë të vështirë me pandeminë qe u përballëm ne dhe e gjithë bota , sot kisha dashtë të fokusohemi në investimet dhe vazhdimin e projekteve të mira, tani jemi në QKMF e re e cila u ndërtua së fundmi në Gjilan.

Investime Kapitale Mallra dhe Shërbime .

Le te fokusohemi në mundësitë që komuna mund të i ofrojë , jo për ato të cilat janë në kompetenca të Qeverisë.

Ne jemi të gatshëm të i dëgjojmë kërkesat, sugjerimet e juaja për Komunën se çka i nevojitet shëndetësisë në Gjilan.

**Kufijtë Buxhetor për 2023**

Granti i përgjithshëm……………..……....12,094,194.00 euro

Granti i Shëndetësisë …………….………...3,404,634.00 euro

Granti i Arsimit ……………………….…….….11,866,477.00 euro

Të hyrat vetanake………………….………….. 4,952,586.00 euro

Financimi i Teatrove ……………………..……..101,390.00 euro

Financimi për shërbime rezidenciale…..180,000.00 euro

**Shpenzimet e planifikuara sipas kategorive ekonomike**

Paga (për 2479 të punësuar)…..15,949,978.00 euro

Mallra dhe Shërbime …….…...6,502,750.00 euro

Shpenzime Komunale…….….….646,800.00 euro

Subvencione………………….. 1,195,000.00 euro

Investime Kapitale……………..8,304,753.00 euro

Ne e dimë për vendet e lira të punës, për plotësimin e nevojave të shëndetësisë me personel profesionistë, subvencione, mallra dhe shërbime kemi me shumë mundësi si komunë që të bëjmë investime.

Ju lusë që të paraqisni problemet, shqetësimet e juaja të çfarëdo forme.

Deri në shator (9) jemi në dëgjime publike, pas muajit shtator (9), do të kemi miratimin në kuvend, pastaj për në qeveri , e ne muajin mars (3) 2023 do te fillojmë realizimin e projekteve .

Kryetari i Komunës z. Alban Hyseni në pamundësi që të jetë këtu i pranishëm përmes Kryesuesit dhe drejtoreve te Drejtorive ju përshëndet të gjithëve , kam vullnetin dhe dëshirën që të punojmë së bashku me ju në të mirën e Shëndetësisë të komunës tonë, ju lusë që t’i paraqiteni të gjitha kërkesat e juaja , ajo se çfarë mund të bëhet do të bëhet.

Kryesuesi falënderon drejtorin z. Riad Rashiti , është fat i mirë i juaji që para jush keni një asamblist të opozitës dhe të pozitës, që të mund të shtyjnë proceset përpara.

Fjalën ja kalon drejtoreshës së Shëndetësisë në Gjilan.

Aurora Osmani i përshëndet të pranishmit, puna që po e bëjmë çdo ditë po jep rezultat, por e mira nuk vjen si kodra por vjen dalë nga dale, fal vullnetit të mirë dhe buxhetit që ka komuna kësaj here, kemi një rritje për sektorin e shëndetësisë, kemi me shumë subvencione dhe investime kapitale që do te bëhen në shëndetësi. Drejtori i DBF Riad Rashiti, veçse i përmendi edhe me shifra rritjet, subvencionet, investime kapitale, krejt çka na mbetet neve është që të bëjmë projekte në mënyrë të detajuar kërkesat të jenë të arsyeshme, kemi vullnetin e gjithë qeverisjes lokale pa përmend emra veç e veç të cilët janë të interesuar që shëndetësia në Gjilan të jetë në nivelin e duhur . Ju faleminderit!

Kryesuesi z.Arjanit Sadiku falënderon drejtoreshën e Shëndetësisë znj.Aurora Osamnin . Hap diskutimin për të pranishmit!

Diskutim

Zyrtar Sami Ahemeti kërkesat:

1. ndërtimi e QKMF në Uglarë,
2. kërkesë për veturë të transportit të barërave.
3. ndihmën e shpejt për Zhegër ,
4. kërkesë për rritje 220mije € për shëndetësinë.
5. të rritet buxheti për mallra dhe shërbime dhe investime kapitale.

Dr.Femi Demolli kërkesa :

1. kujdesi shtëpiak paliativ me 2 ndërrime për kujdes shtëpiak dhe paliativ.
2. të bëhet hapja e konkursit për infermier, asnjëherë nuk ka qenë situatë më e vështirë se tani .

Drejtoresha e QKMF thotë se 1 muaj ose 2 do të na duhet që të punojë në këto kushte .

Dr.Laureas Idrizi shef QKMF “Dardania”, shumë shërbime të cilat kanë operuar në “Dardani” kanë kaluar këtu ku jemi tani , kemi mbetur atje pa ofrimin e këtyre shërbimeve:

1. kërkesa ime është që të bëhet një investim kapital tek kjo qendër, jemi keq edhe për inventar.
2. kemi nevojë dhe për instrumente mjekësore, mjete të punës,
3. gjeneratorin të cilin e kemi është jashtë funksionimit, unë kam përgatitur disa kërkesa për QKMF “Dardania” do të ju a përcjellim përmes emalit.

Kryesuesi ne do të shikojmë mundësinë që të ju përgjigjemi në kërkesat e juaja sa më shpjetë sidomos për pjesën e gjeneratorit,

Pyetje, cili është problemi që nuk i kemi gjërat bazike higjienike ?

DBF z. Riad Rashiti, procedurat e prokurimit, thesari janë OSHP ….Samiu e përmendi sektorin Shëndetësisë i vetmi është qe nuk ka problem me paga jubilare. Çmimi i derivateve është e vërtet se ka rritje dhe është normale që të bëni kërkesa për rritjen e buxhetit për derivate, për pajisjet shëndetësore kemi 16 mije euro, blerjes së ambulancës (ndihmës së parë), nëse nuk i shfrytëzojmë këto mjete do të shkojnë në suficit. Disa kërkesa të cilat i kemi është e vërtet që nuk mundemi të ju përgjigjemi me kohë por në vitin 2023, 2024, 2025 do të ju përgjigjemi, kërkoj nga ju që të bëni kërkesa deri në muajin shtator të bëni projekte që të mund të i shfrytëzojmë mjetet, adresoni në kohen e duhur dhe mënyrën e duhur, jo kërkesa luksi, por të nevojshme për funksionim .

Lutfije Ilazi , i lutem të gjitha QMF dhe AMF, të kenë kushte për dhënien e shërbimeve shëndetësore , sepse aty nuk mund të ju jepet as edhe një IM apo IV, p.sh. në Bresalcë ,Uglarë, Verbicë e Zhegocit, Malisheva, Pogragja .

Në këto AMF, QKMF, nuk mundemi të ju japim shërbime as qytetarit dhe as të e shfrytëzojmë punonjësin shëndetëso, kërkesë për laborant, doktor, infermier, barnatore .

1. Dr.Ismajli Halili shef i barnatores, kërkesë për blerjen e auto vetura, frigorifer për transportin insulinave. 30000 mije euro për një veturë të tille, kemi bërë kërkesa për donacione për ketë .
2. Kërkesa tjetër, ndarje fizike në mes të pacientit dhe punonjësit të barnatores, blerja e frigoriferëve të ruajtjes së barërave.

Dr. Ajla Bekteshi shefe e QKMF “ARBERIJA”, qendra e 3, për nga muri i pacienteve , me vjen mirë për funksionalizimin e laboratorit dhe ordinancës së stomatologjisë në Zhegër, por më vjen shumë keq që tek ne në lagjen e “Arbërisë” nuk funksionojnë këto dy reparte.

1. Kërkojmë formimin e qendrës se re për “Arbërinë” sepse është amortizuar qendra?

Listën për kërkesa e kam bërë do t’ua paraqes:

1. pagesat e pagave jubilare të kryhen për 10 vite .
2. kërkojmë që të kemi takime më të shpeshta me drejtoreshën e Shëndetësisë .

Riad Rashiti në vitin 2023 kemi 3.5 milion ero në buxhetin e ardhshëm.

Dr.Zejdush Tahiri QKMF shef

1. Krijimi i QKMF të përcillet dhe me staf në vitet e fundit e kemi rritë infrastrukturën, numri i stafit ka mbetur i njëjtë ,
2. Trajnimet e vazhdueshme profesionale, 99% e kërkesave nuk na mbështeten për trajnime shkencore për trajnim të stafit sepse aparaturat nuk funksionon vet, ju lusë që ta caktoni një shumë për trajnimin e stafit shëndetësorë.
3. Kërkojmë vetura për QKMF në trajnime zyrtare, të parashihen automjete për shfrytëzim zyrtar .

Inf.Lire Hoxha, i përshëndes të pranishmit, kërkesën për vitin 2023 e kam përgatitë për:

1. Karrige të teknikave ,
2. karrige stomatologjike ,
3. kompresor për te gjitha ordinancat ,
4. 7 infermier që kanë dal në pension, stomatologu nuk jep shërbime shëndetësore për shkak se nuk ka infermier .

Kryesuesi- nëse keni nevoja për repartet e juaja ju kisha lutur të bëni kërkesë dhe t’i adresoni në mënyrë zyrtare.

Dr.Arif Mustafa, shef i Mjekësisë Familjare në Zhegër. I falënderojë dy drejtoreshat për përkushtimin e tyre. Qendra në Zhegër funksionon me dy ndërrime.

1. Kërkesë, rregullimi i një aneksi, çatie për lirimin e kartotekës,
2. Kërkojmë autoambulancë ,
3. Rregullimin e agregatit.

Kryesuesi- mundësitë e komunës sa janë të mëdha janë edhe të vogla, për sektorët qe do te investohet , do i rishikojmë mundësit ku do te investohet më mirë dhe ku është me e nevojshme, Investime kapitale nga donatoret Qeveria, prej ditës kur kemi marr udhëheqjen me Komunën jemi duke shikuar se cilat projekte nuk kanë mundur të realizohen të i dërgojmë me Qeveri, siç është problemi me ketë QKMF Kryesore, njëjtë ka probleme të tilla me se cilat projekte. Nëse nuk keni pyetje ju falënderoj për pjesëmarrje, mbesim në kontakt, ju lusë qe të jepni kërkesat e juaja edhe me shkrim në mënyrë zyrtare.

Takimin e mbyllë Kryesuesi I Kuvendit ne orën 14:25 PM